TEHNISKĀ SPECIFIKĀCIJA

Eksperta pakalpojumi par jaunā pedagogu darba samaksas modeļa priekšlikumiem

IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr. |  |
| Banka, Kods, Konts: |  |

PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

Informācija par Pasūtītāju:

|  |  |
| --- | --- |
| Nosaukums | Izglītības un zinātnes ministrijas  Izglītības departaments |
| **Kontaktpersona** | Dace Kalsone, Izglītības un zinātnes ministrijas Izglītības departamenta direktores vietniece statistikas un finanšu plānošanas jomā |
| **Kontaktinformācija** | 67047931, 29170372, dace.kalsone@izm.gov.lv |

1. **Iepirkuma priekšmeta nosaukums:**

Eksperta pakalpojumi par jaunā pedagogu darba samaksas modeļa priekšlikumiem.

1. **Vispārīgie nosacījumi:**

Atbilstoši Ministru kabineta 2020. gada 20. oktobra sēdes protokollēmumā (prot. Nr.62 32.§ 2. punkts) Izglītības un zinātnes ministrijai(turpmāk – Pasūtītājs) dotajam uzdevumam kontekstā ar informatīvā ziņojuma “Par kvalitatīvas vispārējās vidējās izglītības nodrošināšanas priekšnosacījumiem” 7. sadaļas 6. punktu ar Pasūtītāja 2020. gada 19. oktobra rīkojumu Nr. 1-2e/20/326 “Par pedagogu darba samaksas pilnveides darba grupas izveidi” tika izveidota darba grupa (turpmāk – darba grupa). Plašāka informācija par darba grupas darbu periodā no 2020. gada 29. oktobra līdz 2021. gada 23. aprīlim pieejama Pasūtītāja tīmekļvietnē [šeit](https://www.izm.gov.lv/lv/pedagogu-darba-samaksas-pilnveides-darba-grupas-sanaksmju-materiali).

Viens no galvenajiem darba grupas uzdevumiem bija izstrādāt priekšlikumus jaunam pedagogu darba samaksas modelim un tā finansēšanas kārtībai vispārējās izglītības iestādēm. Darba grupas ietvaros sagatavoti priekšlikumi par pedagogu darba slodzes maiņu un priekšlikumi finansējuma aprēķina maiņai (turpmāk – modelis) vispārējās izglītības iestādēm pedagogu darba samaksai.

Iepirkums ir nepieciešams, lai gūtu pārliecību, ka finansējuma aprēķina modelis atbilst darba grupas izvirzītajiem uzstādījumiem (pielikumā modeļa apraksts un modelis), kā arī saņemtu ekspertu viedokli par darba grupas priekšlikumu kvalitāti.

1. **Novērtējuma pamatuzdevums:**

Veikt izstrādātā modeļa (MS Excel modelis) atbilstības novērtējumu darba grupas izvirzītajiem priekšlikumiem (modeļa apraksts).

1. **Novērtējuma apakšuzdevumi:** 
   1. Veikt 2016. gada 5. jūlija Ministru kabineta noteikumu Nr. 447 "Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"[[1]](#footnote-1) (turpmāk – MK noteikumi Nr. 447) SVID analīzi.
   2. Novērtēt, vai jaunais modelis risina 4.1.punktā veiktās SVID analīzes problēmas.
   3. Veikt esošā un jaunā modeļa fiskālās ietekmes salīdzinājumu 2022.-2024.gadam.
2. **Sasniedzamie rezultāti:**
   1. Pirmās nedēļas noslēgumā pēc līguma noslēgšanas iesniegt Pasūtītājam MS Word formātā MK noteikumu Nr. 447 SVID analīzi. Nodevuma iesniegšanas dienā Puses organizē attālināto tikšanos, lai diskutētu iesniegto SVID analīzi.
   2. Otrās nedēļas noslēgumā pēc līguma noslēgšanas iesniegt Pasūtītājam MS Word formātā jaunā modeļa novērtējumu pret 5.1.punktā minēto un veikto SVID analīzi. Nodevuma iesniegšanas dienā Puses organizē tikšanos, lai uzklausītu Pasūtītāja iesniegto ietekmes novērtējumu, kā arī vienotos par nepieciešamajiem scenārijiem fiskālās ietekmes novērtējumam.
   3. Trešās nedēļas noslēgumā pēc līguma noslēgšanas iesniegt Pasūtītājam MS Excel formātā, t.sk. ar aprēķina formulām, jaunā modeļa fiskālās ietekmes novērtējumu 2022.-2024.gadam, piedāvājot ar ministriju diskutēto scenāriju pie 5.2.punkta nodevuma fiskālo ietekmju salīdzinājumu.
   4. Ceturtās nedēļas noslēgumā pēc līguma noslēgšanas iesniegt Pasūtītājam novērtējuma ziņojumu par jauno pedagogu darba samaksas modeli, iekļaujot 5.1., 5.2. un 5.3. apakšpunktos noteiktos nodevumus.
3. **Uzņēmuma līgums:**
   1. Ar Pretendentu, kurš ir atzīts par uzvarētāju, Pasūtītājs slēdz Uzņēmuma līgumu.
   2. Līgums un tā grozījumi (ja tādi tiks veikti) tiks slēgti ar vienu Pretendentu par līguma summu līdz 9999,00 *euro* (juridisko personu gadījumā – *euro* bez PVN vai fizisko personu gadījumā – *euro* bruto atalgojuma apmērs).
4. **Līguma izpildes termiņš un apmaksa:** 
   1. Līguma izpildes termiņš: 30 dienu laikā pēc līguma abpusējas parakstīšanas.
   2. Pēc līguma noslēgšanas Pasūtītājs nekavējoties nosūta Izpildītājam jaunā modeļa aprakstu MS Word formātā un modeli MS Excel formātā.
   3. Apmaksas kārtība: līgumcena tiek maksāta Pasūtītājam, saņemot visus 5.punktā noteiktos rezultātus, kas ir apstiprināti ar abpusēji parakstītu pieņemšanas–nodošanas aktu.
5. **Prasības Pretendentam:**
   1. Pretendents piedāvā ekspertu vai ekspertus atbilstoši noteiktajām tehniskajām un profesionālajām spējām:
      1. Augstākā akadēmiskā vai otrā līmeņa profesionālā augstākā izglītība ekonomikā, finansēs, matemātikā.
      2. Priekšrocība būs Pretendentam, kura eksperti iepriekšējo piecu gadu laikā ir veikuši finanšu aprēķinus vispārējā izglītībā un var iesniegt šo aprēķinu rezultātus, t.sk. šos aprēķinus apliecinošas publikācijas.
6. **Iesniedzamie dokumenti:**
   1. Pretendenta pieteikums-apliecinājums dalībai iepirkumā.
   2. Eksperta Curriculum Vitae, kas apliecina Pretendenta atbilstību 8.1.1. apakšpunktā minētajām prasībām un izglītības diplomu kopijas.
   3. Eksperta pieredzes apraksts (atbilstoši 10.punktā dotajai tabulai), kas apliecina Pretendenta atbilstību 8.1.2. apakšpunktā minētajām prasībām.
   4. Pretendenti, kas ir juridiskās personas, iesniedz ekspertu sarakstu ar norādi uz paredzēto lomu pakalpojumu sniegšanā.
   5. Pretendenta finanšu piedāvājumu (atbilstoši 11.punktā dotajai tabulai).
7. **Pretendenta eksperta(-u) pieredzes apraksts:**

|  |  |  |  |
| --- | --- | --- | --- |
| **Nr.** | **Finanšu aprēķini vispārējā izglītībā (publikācijas nosaukums, pasūtītāja atsauce u.tml.)** | **Materiāla apraksts (tai skaitā saite, kur pētījumi aplūkojami)** | **Pētījuma veikšanas laiks (no / līdz)** |
| 1. |  |  |  |
| 2. |  |  |  |

1. **Finanšu piedāvājums:**

|  |  |  |
| --- | --- | --- |
| **Nr.** | **Nosaukums** | ***Euro* bruto atalgojuma apmērs, ja Pretendents ir fiziska persona vai *euro* bez PVN, ja Pretendents ir juridiskā persona** |
| **1.** | Eksperta pakalpojumi par jaunā pedagogu darba samaksas modeļa priekšlikumiem. |  |

1. **Iesniegto piedāvājumu vērtēšana un lēmuma pieņemšana:** 
   1. Piedāvājumu vērtēšana notiks sekojošā kārtībā:
      1. Pretendenta piedāvājuma iesniegto dokumentu pietiekamība 9.punktā noteiktajām prasībām. Ja Pasūtītājs konstatē piedāvājuma neatbilstību prasībām, kura var ietekmēt turpmāko lēmumu attiecībā uz Pretendentu (piemēram, trūkst dokumentu, saturs neatbilst izvirzītajām prasībām u.c.), tā var lemt par Pretendenta noraidīšanu no turpmākās dalības iepirkumā. Nepieciešamības gadījumā Pasūtītājs var lūgt Pretendentu vai kompetentu institūciju izskaidrot piedāvājuma dokumentos ietverto informāciju.
      2. Tiek vērtēti visu Pretendentu finanšu piedāvājumi. Lai pārliecinātos, ka Pretendents nav iesniedzis nepamatoti lētu piedāvājumu, Pasūtītājs var pieprasīt Pretendentam pamatojumu cenas pazeminājumam. Ja Pretendents ir iesniedzis nepamatoti lētu piedāvājumu, Pasūtītājs to izslēdz no turpmākās dalības iepirkumā.
      3. Par visizdevīgāko piedāvājumu, tiks atzīts finansiāli izdevīgākais piedāvājums, kas vienlaikus atbildīs visām 8.1. punktā noteiktajām prasībām.

**PAKALPOJUMA LĪGUMS (projekts)**

Rīgā

*Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums*

**Izglītības un zinātnes ministrija**, reģistrācijas Nr. 90000022399 (turpmāk – Ministrija), tās valsts sekretāra Jāņa Volberta personā, kurš rīkojas pamatojoties uz Ministru kabineta 2003. gada 16. septembra noteikumiem Nr. 528 „Izglītības un zinātnes ministrijas nolikums”, no vienas puses,

**SIA “\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_ (turpmāk – Izpildītājs), tās valdes locekļa personā, kurš rīkojas pamatojoties uz sabiedrības statūtu pamata, no otras puses, abi kopā vai katrs atsevišķi turpmāk – Puses vai Puse, pamatojoties uz cenu aptaujas rezultātiem, par tirgus vērtības un zaudējumu apmēra noteikšanu Sabiedrības vajadzībām nepieciešamā nekustamā īpašuma atsavināšanas likuma izpratnē, noslēdz šādu pakalpojuma līgumu (turpmāk – Līgums):

1. **LĪGUMA PRIEKŠMETS**
   1. Pasūtītājs uzdod un Izpildītājs apņemas saskaņā ar Līguma un tā pielikumā “Tehniskā specifikācija” noteiktajām prasībām veikt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk tekstā – Darbs).
   2. Pasūtītājs apņemas norēķināties par Darbu ar Izpildītāju Līgumā noteiktajā kārtībā un apjomā.
2. **DARBA IZPILDES KĀRTĪBA**
   1. Izpildītājam Darba izpilde jāuzsāk \_\_\_ (\_\_\_\_\_\_\_\_) dienu laikā pēc Līguma abpusējas parakstīšanas.
   2. Izpildītājam Darbs jāpabeidz un jāiesniedz Pasūtītājam \_\_\_ (\_\_\_\_\_\_\_\_\_\_\_\_\_\_\_\_) darba dienu laikā pēc Līguma abpusējas parakstīšanas.
   3. Darba nodošana un pieņemšana notiek, Izpildītājam sagatavojot un iesniedzot Pasūtītājam Darba izpildes nodošanas un pieņemšanas aktu 2 (divos) eksemplāros.
   4. Darba izpildes diena ir diena, kad Izpildītājs nosūtījis Pasūtītājam Darbu un Izpildītāja parakstītu Darba nodošanas un pieņemšanas aktu, ja Pasūtītājs pieņēmis Darbu Līguma 2.2. punktā noteiktajā kārtībā.
   5. Pasūtītājs 15 (piecpadsmit) darba dienu laikā pēc Darba nodošanas un pieņemšanas akta saņemšanas pārbauda Darba atbilstību Līguma noteikumiem un pieņem Darbu, parakstot Darba nodošanas un pieņemšanas aktu, vai, ja Darbam konstatēti trūkumi, iesniedz Izpildītājam aktu par konstatēto neatbilstību Līguma nosacījumiem vai citiem defektiem/trūkumiem, nosakot termiņu to novēršanai. Pasūtītāja konstatētos trūkumus Izpildītājs novērš par saviem līdzekļiem 5 (piecu) dienu laikā.
   6. Pasūtītāja motivēta atteikuma gadījumā Darba izpildes diena ir diena, kad Izpildītājs novērsis visus Pasūtītāja atteikumā minētos trūkumus un atkārtoti nosūtījis Pasūtītājam Darbu un Izpildītāja parakstītu Darba nodošanas un pieņemšanas aktu, ja Pasūtītājs pieņēmis Darbu Līguma 2.5. punktā noteiktajā kārtībā.
3. **LĪGUMA SUMMA UN NORĒĶINU KĀRTĪBA**
   1. Līguma summa bez PVN ir **\_\_\_\_\_\_\_\_\_\_** **EUR** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_). PVN tiek maksāts normatīvajos aktos noteiktajā kārtībā un apjomā.
   2. Pasūtītājs samaksā Izpildītājam Līguma summu 15 (piecpadsmit) darba dienu laikā pēc Darba nodošanas un pieņemšanas akta abpusējas parakstīšanas, un rēķina saņemšanas veicot pārskaitījumu uz Izpildītāja Līgumā norādīto norēķinu kontu bankā.
   3. Līguma summā ir iekļautas visas kvalitatīva Darba izstrādei saistītās izmaksas.
4. **PUŠU PIENĀKUMI UN TIESĪBAS**

* 1. Pasūtītājs apņemas:
     1. pieņemt Darbu Līgumā paredzētajā kārtībā un termiņā, ja Darbs atbilst Līguma prasībām un veikt samaksu par to;
     2. laikus informēt Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā.
  2. Pasūtītāja tiesības:
     1. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
     2. saņemt no Izpildītāja informāciju un paskaidrojumus par Līguma izpildes gaitu;
     3. izteikt pretenziju par Darba neatbilstību Līguma prasībām;
     4. jebkurā laikā pieprasīt no Izpildītāja informāciju par Līguma izpildi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi.
  3. Izpildītājs apņemas:
     1. veikt Darbu atbilstoši Līgumam un Latvijas Republikas normatīvo aktu prasībām;
     2. izstrādāt Pasūtītājam kvalitatīvu Darbu Līgumā noteiktajā termiņā;
     3. nodrošināt, ka Darbs tiktu veikts Līgumā noteiktā termiņā, apjomā un kvalitātē;
     4. novērst jebkuru Darba neatbilstību Līgumā noteiktajā kārtībā, ja Pasūtītājs informē Izpildītāju par šādu neatbilstību konstatēšanu;
     5. vienas darbdienas laikā (Pasūtītāja kontaktpersonai e-pastā) apliecināt Pasūtītāja paziņojuma, pieprasījuma vai cita dokumenta saņemšanu pa elektronisko pastu;
     6. ar saviem spēkiem un līdzekļiem novērst Darba izpildē konstatētos trūkumus Līgumā noteiktā termiņā;
     7. saskaņot ar Pasūtītāju Līgumā minētos jautājumus, kas saistīti ar līgumsaistību izpildi;
     8. pēc pieprasījuma saņemšanas informēt Pasūtītāju par Līguma izpildi;
     9. laikus informēt Pasūtītāju par iespējamajiem vai paredzamajiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
     10. bez papildus samaksas novērst identificētās problēmas, kuras radušās Izpildītāja veiktās darbības vai bezdarbības rezultātā;
  4. Izpildītāja tiesības:
     1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
     2. saņemt samaksu par atbilstoši Līguma nosacījumiem sniegto Pakalpojumu.

1. **PUŠU ATBILDĪBA**
   1. Par Līguma 2.2. punktā noteiktā termiņa nokavējumu Izpildītājs maksā Pasūtītājam līgumsodu 0,5 % (nulle, komats, pieci procenti) apmērā no Līguma summas par katru nokavēto kalendāro dienu, bet kopā ne vairāk kā 10 % (desmit procenti) no Līguma summas. Izpildītājam līgumsods ir jāsamaksā 10 (desmit) darbdienu laikā no attiecīga Pasūtītāja pieprasījuma saņemšanas dienas. Pasūtītājam ir tiesības ieturēt Izpildītāja līgumsodu no Līgumā noteiktā Pasūtītāja maksājuma.
   2. Par Līguma 3.2. punktā noteiktā termiņa nokavējumu Pasūtītājs maksā Izpildītājam līgumsodu 0,5 % (nulle, komats, pieci procenti) apmērā no kavētā maksājuma summas par katru nokavēto kalendāro dienu, bet kopā ne vairāk kā 10 % (desmit procenti) no kavētā maksājuma summas. Pasūtītājs veic līgumsoda samaksu Izpildītājam 10 (desmit) darbdienu laikā pēc Izpildītāja pieprasījuma saņemšanas dienas.
   3. Ja nokavēts kāds no Līgumā noteiktajiem termiņiem, līgumsodu aprēķina par periodu, kas sākas nākamajā kalendārajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
   4. Pasūtītājs ir tiesīgs, nemaksājot līgumsodu un neatlīdzinot zaudējumus, vienpusēji atkāpties no Līguma, rakstiski par to paziņojot Izpildītājam, ja Izpildītājs kavē Līguma 2.2. punktā noteikto termiņu vairāk kā 15 (piecpadsmit) kalendārās dienas. Šādā gadījumā Izpildītājs maksā Pasūtītājam līgumsodu 10 % (desmit procentu) apmērā no Līguma summas 10 (desmit) darbdienu laikā pēc Pasūtītāja paziņojuma par vienpusēju atkāpšanos no Līguma saņemšanas.
2. **NEPĀRVARAMA VARA**
   1. Puses nevar vainot par līgumsaistību nepildīšanu, ja to izpildi kavē nepārvaramas varas apstākļi, par kuriem tiek atzīts notikums, kas atbilst visiem zemāk norādītajiem noteikumiem:
      1. no kura nav iespējams izvairīties un kura sekas nav iespējams pārvarēt;
      2. kuru Līguma slēgšanas brīdī nebija iespējams paredzēt;
      3. kas nav radies Puses vai tās kontrolē esošas personas rīcības dēļ;
      4. kas padara saistību izpildi ne tikai apgrūtinošu, bet neiespējamu.
   2. Nepārvaramas varas gadījumā Līguma saistību izpilde tiek apturēta uz laiku, kādā pastāv minētie apstākļi. Nepārvaramas varas apstākļu gadījumā Puses, tiklīdz tas ir iespējams, sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu Līgumu. Ja nepārvaramas varas apstākļi turpinās ilgāk par 20 (divdesmit) darbdienām un šajā laikā netiek izdarīti grozījumi Līgumā vai noslēgts jauns Līgums, Puses ir tiesīgas vienpusēji uzteikt Līgumu.
3. **KONFIDENCIALITĀTE**

* 1. Puse nedrīkst izpaust informāciju par otru Pusi un Līgumu, kas nav publiski pieejama, bez otras Puses rakstiskas atļaujas, izņemot normatīvajos aktos noteiktos gadījumus.
  2. Līguma 7.1. punktā noteiktais konfidencialitātes pienākums ir spēkā nenoteiktu laiku un paliek spēkā arī tad, ja Puse vienpusēji atkāpjas no Līguma vai ja Līgums izbeidzas citādi.

1. **STRĪDU RISINĀŠANA UN LĪGUMAM PIEMĒROJAMIE TIESĪBU AKTI**
   1. Strīdus, kas radušies sakarā ar Līguma izpildi, Puses risina pārrunu ceļā. Ja vienošanās netiek panākta sarunu ceļā, tad strīds tiek nodots izskatīšanai Latvijas Republikas tiesā.
   2. Līgums sagatavots un izpildāms saskaņā ar Latvijas Republikas normatīvajiem aktiem.

1. **NOBEIGUMA NOTEIKUMI**
   1. Līgums stājas spēkā tā abpusējas parakstīšanas brīdī un ir spēkā līdz pilnīgai Līguma saistību izpildei.
   2. Līguma grozījumus Puses noformē rakstiski, un tie kļūst par Līguma neatņemamu sastāvdaļu to abpusējas parakstīšanas brīdī.
   3. Puse par atkāpšanos no Līguma paziņo otrai Pusei ierakstītas vēstules vai ar drošu elektronisko parakstu parakstītas vēstules veidā.
   4. Ja Līguma 9.3. punktā minētais paziņojums nosūtīts ierakstītas vēstules veidā, uzskatāms, ka otra Puse to ir saņēmusi septītajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
   5. Tiesības atkāpties no Līguma, prasīt Līguma atcelšanu vai izbeigšanu var izlietot, ja Puse ir tikusi brīdināta par iespējamo vai plānoto atkāpšanos no Līguma vai tā atcelšanu vai izbeigšanu un nav novērsusi atkāpšanās vai Līguma atcelšanas vai izbeigšanas pamatu Līgumā noteiktajā termiņā.
   6. Parakstot Puses apliecina, ka gadījumos, kad Līguma izpildē tiks apstrādāti personas dati, tie apstrādē ievēros fizisko personu datu aizsardzības tiesiskā regulējuma prasības, tajā skaitā tikai nolūkā, kas saistīts ar Līguma saistību izpildi.
   7. Lai nodrošinātu Līguma saistību izpildi, Puses nosaka šādus Pušu pilnvarotos pārstāvjus, kuru pienākums ir:
      1. Pasūtītāja pārstāvis: koordinēt Līguma izpildi, risināt jautājumus, kas saistīti ar Līguma izpildi, nodrošināt savlaicīgu informācijas apmaiņu un parakstīt nodošanas un pieņemšanas aktu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. Izpildītāja pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   8. Ja kādai no Pusēm tiek mainīti Līgumā minētie rekvizīti vai Pušu pilnvarotie pārstāvji, tad attiecīgā Puse vienas darba dienas laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, izmantojot Līgumā esošo informāciju par otru Pusi.
   9. Līgums (t.sk. pielikums) ir sagatavots uz 7 (septiņām) lapām un parakstīts elektroniski. Līgumam uz parakstīšanas brīdi ir viens pielikums “Tehniskā specifikācija” uz \_\_ (\_\_\_\_\_\_\_\_\_\_\_\_) lapām.
2. **PUŠU REKVĪZĪTI**

|  |  |
| --- | --- |
| Pasūtītājs:  **Izglītības un zinātnes ministrija**  Reģ. Nr. 90000022399  Vaļņu iela 2, Rīga, LV-1050  Valsts kase  TRELLV22  Konta Nr. LV09TREL2150170103000 | Izpildītājs: |

1. Pieejami: https://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu [↑](#footnote-ref-1)